open-index/open-wikipedia-markdown huggingface dataset:
Qozogʻiston — Janubiy Koreya munosabatlari

**Qozogʻiston — Janubiy Koreya munosabatlari** — Qozogʻiston va Janubiy Koreya oʻrtasidagi ikki tomonlama munosabatlar.

Ikki mamlakat oʻrtasida diplomatik aloqalar Qozogʻiston mustaqillikka erishganidan koʻp oʻtmay 1992-yil 28-yanvarda oʻrnatilgan. Oʻsha vaqtdan beri ikki tomonlama aloqalar barqaror rivojlanib bormoqda. Ikki xalq oʻrtasidagi hamkorlik siyosiy, iqtisodiy va taʼlim sohalarida rivojlanmoqda. 
## Tarix
Qozogʻiston va Janubiy Koreya rasmiy ravishda 1992-yil yanvar oyida ikki tomonlama diplomatik aloqalarni oʻrnatgan. Koʻp vaqt oʻtmay Janubiy Koreya Olmaotada, 1996-yil Qozogʻiston Seulda oʻz elchixonasini ochdi.

1995 va 1996-yillarda Qozogʻiston prezidenti Nursulton Nazarboyev rasmiy tashrif bilan Janubiy Koreyaga tashrif buyurdi. 2004-yilda Janubiy Koreya prezidenti Roh Moo Hyun rasmiy tashrif bilan Qozogʻistonga keldi. Keyingi prezident Li Myon Bak 2009-yilda Qozogʻistonga tashrif buyurdi. Prezident Pak Kin Xe 2014-yilda Qozogʻistonga tashrif buyurdi va Prezident Nazarboyev bilan iqtisodiy va sarmoyaviy hamkorlikni va texnologiyalar almashinuvini kuchaytirishga kelishib oldi.
## Madaniy va taʼlimdagi aloqalar
2005-yilda Janubiy Koreya prezidenti Rohning Qozogʻistonga tashrifidan soʻng Koreyadagi Qozogʻistonshunoslik Uyushmasi tashkil etilgan. Uyushma ikki mamlakat oʻrtasidagi munosabatlarni yaxshilashga, shuningdek Qozogʻistondagi turli millat vakillarini akademik oʻrganishni yaxshilashga qaratilgan.
## Koryo-saram
1930-yillarning oxirida Sovet Ittifoqidagi minglab koreyslar Yaponiyaning josusligini oldini olish uchun Markaziy Osiyoga deportatsiya qilingan. Bugungi kunda ushbu koreyslar Koryo-saram deb nomlangan. Maʼlumotlarga koʻra, Qozogʻiston hududida 100,000 koreys millati vakillari yashaydi. Ushbu etnik koreyslarning mavjudligi ikki mamlakat oʻrtasidagi aloqalarni yanada mustahkamlashga yordam beradi.

## Manbalar
Ermit (Oy krateri)

**Ermit oy krateri** () — Oyning Shimoliy qutbiga yaqin joylashgan. Diametri 108 km boʻlgan ushbu zarba krateri 1964-yilda Xalqaro astronomiya ittifoqi tomonidan mashhur fransuz matematigi Charles Hermite sharafiga nomlangan, bu abadiy zulmat krateridir.

## Atrofi
Ermitning gʻarbiy qismida abadiy zulmat Rojdestvenskiy krateri, janubda — abadiy zulmat Lavleys va Silvester kraterlari joylashgan. Ermit qal’asining janubi-sharqiy qismida Grignard krateri, sharqida — Gor, shimolida — Epinus (Shimoliy qutbdan 50 km uzoqlikda) joylashgan. Yerdan bu kraterlarning hammasi yon tomondan koʻrinadi va faqat qiya quyosh nurlari bilan yoritiladi.

2008-yilda Xalqaro astronomiya ittifoqi Ermitning janubi-gʻarbiy chegarasidagi kraterga Lenard ismini berdi.

## Tavsifi
Ermit krateri qattiq yemirilgan va zarba izlari bilan kesilgan, juda vayron qilingan devorga ega. Janubi-gʻarbiy tomondan, bu togʻ tizmasi butunlay vayron qilingan, shuning uchun Ermitning pastki qismi ikkita qoʻshni zarba inshootining pastki qismi bilan birlashadi. Ermitning pastki qismi tekislanib, koʻplab mayda kraterlar va tepaliklarga toʻla keng tekislik hosil qiladi. Shuningdek, uning oʻqida bir nechta kichik kraterlar mavjud.

## Sovuq qutbi
2009-yilda AMC Lunar Reconnaissance Orbiter Ermit kraterida Quyosh tizimida maʼlum boʻlgan eng past haroratni qayd etdi: 26 kelvin (-247°C). Taqqoslash uchun, Plutondagi maʼlum boʻlgan minimal harorat 43 K (-229°C)ni tashkil etadi.

## Manbalar

# Hermite, Gazetteer of Planetary Nomenclature, International Astronomical Union (IAU) Working Group for Planetary System Nomenclature (WGPSN)
# ↑ Pereyti obratno:*1* *2*  Permanently Shadowed Regions Atlas  (ing.)
# ↑ Lenard, Gazetteer of Planetary Nomenclature, International Astronomical Union (IAU) Working Group for Planetary System Nomenclature (WGPSN).
# ↑ *Amos, Jonathan*. 'Coldest placeʼ found on the Moon, BBC (16-dekabr 2009-yil).  (angl.)
# ↑ *Williams, Ryan*. Pluto Colder Than Expected, Space.com (3-yanvar 2006-yil).  (ing.)

## Adabiyotlar
* *Andersson, L. E.* NASA Catalogue of Lunar Nomenclature / L. E. Andersson, E. A. Whitaker. — NASA RP-1097, 1982.
* *Blue, Jennifer* Gazetteer of Planetary Nomenclature. USGS (25-iyul 2007-yil). Data obraщeniya: 5 dekabrya 2014.
* *Bussey, B.* The Clementine Atlas of the Moon / B. Bussey, P. Spudis. — New York : Cambridge University Press, 2004. — .
* *Cocks, Elijah E.* Whoʻs Who on the Moon: A Biographical Dictionary of Lunar Nomenclature / Elijah E. Cocks, Josiah C. Cocks. — Tudor Publishers, 1995. — .
* *McDowell, Jonathan* Lunar Nomenclature. Jonathanʼs Space Report (15-iyul 2007-yil). Data obraщeniya: 24 oktabrya 2007.
*
* *Moore, Patrick.* On the Moon. — Sterling Publishing Co., 2001. — .
* *Price, Fred W.* The Moon Observer’s Handbook. — Cambridge University Press, 1988. — .
* *Rükl, Antonín.* Atlas of the Moon. — Kalmbach Books, 1990. — .
* *Webb, Rev. T. W.* Celestial Objects for Common Telescopes. — 6th revised. — Dover, 1962. — .
* *Whitaker, Ewen A.* Mapping and Naming the Moon. — Cambridge University Press, 1999. — .
* *Wlasuk, Peter T.* Observing the Moon. — Springer, 2000. — .
Saʼdulla Begaliyev

**Saydulla Begaliyevich Begaliyev** (1954-yil, Oltinkoʻl tumani - 2021-yil 17-dekabr, Toshkent shahri.) — oʻzbek davlat arbobi. 2003-yil 25-maydan 2004-yil 25-mayga qadar Oʻzbekiston Respublikasi Qishloq va suv xoʻjaligi vaziri. 2004-yil 25-maydan 2006-yil 13-oktyabrgacha Andijon viloyati hokimi.

## Biografiyasi
Saydulla Begalievich Begaliev 1954-yilda Andijon viloyati, Oltinko‘l tumanida tugʻilgan. 1979-yilda Farg‘ona politexnika institutini tugatgan. 

Turli yillarda Oltinko‘l tumanidagi qurilish tashkilotlarida turli vazifalarda, tuman ijroiya qo‘mitasi raisining qurilish ishlari bo‘yicha o‘rinbosari, Andijon viloyati qishloq xo‘jaligi boshqarmasi boshlig‘ining qurilish bo‘yicha o‘rinbosari lavozimlarida ishlagan. 1993-yildan 2001-yilgacha Izboskan tumani hokimi, 2001—2003-yillarda Qishloq va suv xo‘jaligi vazirining birinchi o‘rinbosari, 2003-yilda Toshkent viloyati hokimi o‘rinbosari,

2003-yil 25-maydan 2004-yil 25-mayigacha Oʻzbekiston Respublikasi Qishloq va suv xoʻjaligi vaziri lavozimida ishlagan .

2004-yil 25-maydan 2006-yil 13-oktyabrgacha Andijon viloyati hokimi siaftida viloyatni boshqargan.

Saydulla Begaliyev 2021-yilning 17-dekabr kuni Toshkent shahrida vafot etgan.

## Manbalar
Lochin va qishki askar

***Lochin va qishki askar*** (*The Falcon and the Winter Soldier*) Malcolm Spellman tomonidan yaratilgan AQSh teleserialidir. Serial Oʻzbekistonda Kinoteatr telekanalida namoyish etilgan.

## Havolalar
Murodjon Azimov

**Murodjon Berdialiyevich Azimov** (1976-yil Qashqadaryo viloyati, Oʻzbekiston SSR, SSSR) – oʻzbek huquqshunosi va davlat arbobi. Qashqadaryo viloyati hokimi (2021-yildan, 2022-yildan tasdiqlangan).

## Biografiyasi
Murodjon Azimov 1976-yil 16-mart kuni Qashqadaryo viloyatining  Kitob tumanida tugʻilgan.
### Taʼlimi
1998-yilda Toshkent yuridik institutini tugatgan.
### Mehnat faoliyati
1998—2014-yillarda Qarshi shahar prokuraturasida tergovchi, Qashqadaryo viloyat prokuraturasida prokuror, viloyat prokurorining oʻrinbosari va tuman prokurori lavozimlarida ishlagan. 2014—2016-yillarda Buxoro viloyati prokurori, 2016—2018-yillarda Oʻzbekiston Respublikasi Bosh prokurorining oʻrinbosari lavozimida ishlagan.
2018—2021-yillarda Oʻzbekiston davlat bojxona qoʻmitasi raisi lavozimida faoliyat yuritgan. Bojxona xizmati general-mayori. 2021-yil 18-noyabr kuni Qashqadaryo hokimi vazifasini bajaruvchi etib tayinlandi. 2022-yil 22-apreldan Qashqadaryo viloyat hokimi.

## Manbalar
Ulugʻbek Rahmatullayev

**Ulugʻbek Rahmatullayev** (1982-yil 29-yanvar, Toshkent, OʻzSSR) — oʻzbekistonlik xonanda.

## Hayoti
Ulugʻbek Rahmatullayev 1982-yil 29-yanvarda Toshkentda tugʻilgan.

Bogʻcha va maktabda musiqa asboblari, ayniqsa mikrofonni olib qoʻshiq kuylab, sheʼr aytishni juda yoqtirgan. Maktabni bitirgandan soʻng Ulugʻbek Rahmatullayev Toshkent davlat sharqshunoslik institutining „Markaziy Osiyo Xalqlari tarixi“ fakultetini tamomlaydi. Shou-biznes sohasida 1999-yildan buyon professional sanʼatkor sifatida faoliyat yuritadi. Uning ilk „Yorim yoniga borsam“ qoʻshigʻi xit tarona darajasiga yetadi va shundan soʻng 2004-yilda shoir Bobur Bobomurod qalamiga mansub boʻlgan „Oydin, oydin kechalar“, „Sevma“, „Sen ketding“ va „Kapalak“ qoʻshiqlari ketma- ket xit qoʻshiqlar darajalariga yetdi..

Uning „Qizalogʻim“, „Qirmizi olma“, „Ona“ kabi qoʻshiqlari mashhurdir. Unvoni — Oʻzbekistonda xizmat koʻrsatgan artist.

## Konsertlari

## Diskografiyasi

## Manbalar
Bahodir Qurbonov (sportchi)

**Bahodir Qurbonov** (1972-yil 5-dekabrda tugʻilgan) — oʻzbek yunon-rum kurashchisi, Osiyo chempioni. Oʻzbekiston Respublikasida xizmat koʻrsatgan sportchi (2000).

## Tarjimai holi
1972-yilda Ishtixon shahrida tugʻilgan. 1994-yilda Osiyo oʻyinlarining bronza medalini qoʻlga kiritgan. 1995-yili Osiyo chempionatining kumush medali sohibi. 1996-yilda Atlantadagi Olimpiya oʻyinlarida ishtirok etgan, ammo u yerda atigi 16-oʻrinni egallagan. 1998-yilda Osiyo oʻyinlarining kumush medalini qoʻlga kiritgan. 1999-yilda Osiyo chempionatining kumush medali sovrindori boʻlgan. 2000-yilda Osiyo chempioni, Sidneydagi Olimpiya oʻyinlarida esa 5-oʻrinni egallagan.

Bahodir Qurbonov gimnastika boʻyicha Olimpiada chempioni Oksana Chusovitinaga uylangan. Ularning Alisher ismli oʻgʻillari tugʻilgan, shifokorlar unga leykemiya tashxisini qoʻyishgan. Oʻzbekistonda bu kasallikni davolashning iloji boʻlmagani uchun 2002-yilda oila Germaniyaga koʻchib oʻtishga majbur boʻlgan va Bahodir Qurbonov sport faoliyatini yakunlashga majbur boʻlgan.

## Havolalar

* Baxodir Kurbanov — olimpiyskaya statistika na sayte Sports-Reference.com (angl.)
* Baxodir Kurbanov — profil na sayte International Wrestling Database (angl.)
* Baxodir Kurbanov
* Nekotorie sportsmeni dokazivayut, chto olimpiyskogo pensionnogo vozrasta ne suщestvuet

## Manbalar
Qobul Tursunov

**Qobul Beknazarovich Tursunov** (1964-yil, Navoiy tumani, Buxoro viloyati, Oʻzbekiston SSR, SSSR) — oʻzbek iqtisodchisi va davlat arbobi. Nurota tumani hokimi va Oliy Majlis Senatining byudjet va iqtisodiy islohotlar masalalari qoʻmitasi raisi boʻlib ishlagan. 2016-yil 25-dekabrdan 2021-yilga qadar Navoiy viloyati hokimi lavozimida ishlab kelgan. 2015-yilda III chaqiriq Oʻzbekiston Respublikasi Oliy Majlisi Senatiga saylangan.
## Biografiyasi
* 1964-yilda Buxoro viloyatining Navoiy tumanida (hozirda Navoiy viloyatida joylashgan) tavallud topgan.
* 1993-yilda Toshkent davlat texnika universitetining Navoiy filialini, 2004-yilda Buxoro davlat universitetini, 2005-yilda esa Davlat va jamiyat qurilishi akademiyasini tamomlagan.
* 1981-1986 — Navoiy tumani 18-koʻchma mexanizatsiyalashgan kolonnasida boshlagan. Bu yerda ishchi, keyinchalik xaridlar boʻyicha iqtisodchi boʻlib ishlagan.
* 1986-1989 — „Davlatagrosanoat“ qoʻmitasi bosh axborot-hisoblash markazining Navoiy shahridagi 41-boʻlimi yetakchi muhandisi.
* 1989-1997 — „Oʻzmatlubotqurilish“ trestiga qarashli „Navoiy“ koʻchma mexanizatsiyalashgan kolonnasi moliya-iqtisodiyot boʻlimi iqtisodchisi, boʻlim boshligʻi, trest direktorining iqtisodiyot boʻyicha oʻrinbosari.
* 1997-2006 — „Qizilqumsement“ aksiyadorlik jamiyati taʼminot boʻlimi etakchi mutaxassisi, moliya-iqtisod boʻlimi boshligʻi oʻrinbosari, moliya-iqtisod boʻlimi boshligʻi.
* 2006-2012 — Navoiy shahar „Baxt-Textile“ qoʻshma korxonasi bosh direktori oʻrinbosari, keyinchalik direktori.
* 2012-2016 — Nurota tumani hokimi.
* 2015-2021 — Oʻzbekiston Respublikasi Oliy Majlis Senatining aʼzosi.
* 2016-2021 — Navoiy viloyati hokimi.

## Manbalar
Abduhafizboy madrasasi

**Abduhafizboy madrasasi (Abdulhafizboy madrasasi, Hotam Hindu madrasasi, Hotam Xundi madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasa tarixiy hamda vaqf hujjatlarida Abduhafizboy (Abdulhafizboy) deb nomlangan. Hozirda esa, davlatning rasmiy hujjatlarida Hotam Hindu yoki Hotam Xundi nomlari ostida roʻyxatga olingan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar ayanchli ahvolda qolib ketgan.

## Tarixi
Madrasa 1910-yilda Buxoro amirligi poytaxtining Soʻzangaron guzarida, oʻzbek hukmdori Abdulahadxon (1885–1910) hukmronligi davrida Abdumajid oʻgʻli Abduhafiz Buxoriy mablagʻlari evaziga bunyod etilgan.

2010-yilda ishlab chiqilgan Davlat dasturiga binoan, madrasani 2013-yilda tadqiq qilish, favqulotda qismlarini boʻlaklarga ajratish, tozalash, konstruktiv mustahkamlash, tiklash, restavratsiyalash va konservatsiyalash ishlari rejalashtirilgan va bu ishlarni amalga oshirish maqsadida 30 million soʻm mablagʻ ajratilganligiga qaramay, hozirda inshoot holati ayanchli ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

2020-yil maʼlumotlariga koʻra, madrasaning butligini saqlash, uning holatini yaxshilash, restavratsiya qilish hamda sayyohlar uchun jozibador obyektga aylantirish boʻyicha investor tomonidan loyiha taqdim etilgan. Madrasaning negizida turistik xizmat koʻrsatish obʼekti tashkil etish boʻyicha dastlabki loyiha tayyorlanib, Oʻzbekiston Madaniy meros departamenti huzuridagi ilmiy-ekspert Kengashiga taqdim etilgan.

Buxoro shahridagi Hamid Olimjon MFYga qarashli Soʻzangaron nomli koʻchada joylashgan.

## Meʼmorchiligi

Madrasa inshooti pishiq gʻishtdan 2 qavatli qilib qurilgan.

## Manbalar

## Havolalar

## Adabiyotlar
*
Rashid madrasasi

**Rashid madrasasi (Abdurashid madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar taʼmirtalab ahvolda qolib ketgan.

## Tarixi
Madrasa XIX asrning 2-yarmida Buxoro amirligi poytaxtining Mextar Shafeʼ (keyinchalik Hovuzi Rashid deb nomlangan) guzarida, oʻzbek hukmdori Muzaffarxon (1860–1885) hukmronligi davrida, Abdurashid (Rashid) ismli afgʻonistonlik boy savdogar mablagʻlari evaziga bunyod etilgan. Abdurashid afgʻon Muzaffarxon davrida Buxoroda choy bilan ulgurji savdo qiladigan katta savdogarlardan biri boʻlgan U madrasa oldida marmardan ishlangan katta hovuz ham qurdirgan.

Sovetlar hukmronligi oʻrnatilganidan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2013-yilda tadqiq qilish, favqulotda qismlarini boʻlaklarga ajratish, tozalash, konstruktiv mustahkamlash, tiklash, restavratsiyalash va konservatsiyalash, zamonaviy foydalanish uchun hozirlash ishlari rejalashtirilgan va bu ishlarni amalga oshirish maqsadida 50 million soʻm mablagʻ ajratilganligiga qaramay, hozirda inshoot holati taʼmirtalab ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Buxoro shahridagi Hamid Olimjon MFYga qarashli Bahouddin Naqshband nomidagi koʻchada joylashgan.

## Meʼmorchiligi

Madrasa inshooti pishiq gʻishtdan 2 qavatli qilib qurilgan. 25 hujradan tashkil topgan.

## Rivoyatlar
Naql qilinishicha, savdogar Abdurashidning bir tantiq xotini boʻlgan ekan. U har kuni turmushidan nolib: «Uni olib ber, buni olib ber» — deya janjal qilaverib erini holi-joniga qoʻymabdi. Bunday injiqliklardan bezor boʻlgan Abdurashid bir kuni xotinining taqib yurgan taqinchoqlarini shartta olib qoʻyibdi va ularni sotib, puliga oʻzi bunyod ettirgan madrasa oldiga marmardan ishlangan katta hovuz qurdirgan ekan.

## Manbalar

## Havolalar

## Adabiyotlar
*
Chuqur madrasasi

**Chuqur madrasasi (Kattaxoja madrasasi; Mavlaviy Sharif madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 1 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar qarovsiz va ayanchli ahvolda qolib ketgan.

## Tarixi
Madrasa XVIII asrning 1-yarmida Buxoro xonligi poytaxtining Mavlono Sharif guzarida, Ashtarxoniylar (Joniylar) oʻzbek sulolasi hukmronligi davrida, Asomiddinxoja (Kattaxoja) ismli shaxs mablagʻlari evaziga bunyod etilgan.

Asomiddinxoja (zamondoshlari Kattaxoja deb ham atashgan), Mavlaviy Sharifning nevarasi edi. Kattaxoja Ashtarxoniylar davrida qozikalon lavozimida ishlagan. U oʻz davrida ajdodlari yoʻlini davom ettirib Mavlaviy Sharif xonaqosi faoliyatida qatnashadi. Madrasalarda mudarrislik qiladi. Ayni paytda, u xonaqoh orqasida yangi madrasa qurdiradi. Mavlaviy Sharif xonaqosi keyingi davrlarda ham tariqat ahlining doimiy goʻshalaridan biri hisoblanardi. Bu hol shoʻrolar inqilobiga qadar davom etgan. Madrasa atrofdagi binolarga nisbatan chuqurroq yerda joylashgani tufayli keyinchalik *Chuqur madrasa* nomini oladi.

Sovetlar hukmronligi oʻrnatilganidan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2010-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash ishlari rejalashtirilgan va bu ishlarni amalga oshirish maqsadida 60,3 million soʻm mablagʻ ajratilganligiga qaramay, hozirda inshoot qarovsiz va ayanchli ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

2020-yil maʼlumotlariga koʻra, Chuqur madrasasining butligini saqlash, uning holatini yaxshilash, restavratsiya qilish hamda sayyohlar uchun jozibador obyektga aylantirish boʻyicha investor tomonidan loyiha taqdim etilgan. Madrasaning negizida turistik xizmat koʻrsatish obʼekti tashkil etish boʻyicha dastlabki loyiha tayyorlanib, Oʻzbekiston Madaniy meros departamenti huzuridagi ilmiy-ekspert Kengashiga taqdim etilgan.

Buxoro shahridagi Mirzo Ulugʻbek MFYga qarashli X. Ashurov nomidagi koʻchada joylashgan.

## Meʼmorchiligi
Madrasa inshooti pishiq gʻishtdan 1 qavatli qilib qurilgan. 23 hujradan tashkil topgan.

## Manbalar

## Havolalar

## Adabiyotlar
*
Husayni madrasasi

**Husayni madrasasi (Muhammad Yunusbiy madrasasi; Muhammad Yunusbiy inoq madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 1 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar taʼmirtalab ahvolda qolib ketgan.

## Tarixi
Madrasa 1884—1885-yillarda Buxoro amirligi poytaxtining Turki Jandiy guzarida, oʻzbek hukmdorlari Muzaffarxon (1860–1885) va Abdulahadxon (1885–1910) hukmronliklari davrida, Muhammad Yunusbiy ismli shaxs mablagʻlari evaziga bunyod etilgan.

Muhammad Yunusbiy Chorjoʻy bekligi hokimi va inoq vazifasida ishlagan.

Sovetlar hukmronligi oʻrnatilganidan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2015-yilda tadqiq qilish, konstruktiv mustahkamlash, tiklash, restavratsiyalash va zamonaviy foydalanish uchun hozirlash ishlari rejalashtirilgan va bu ishlarni amalga oshirish maqsadida 20 million soʻm mablagʻ ajratilganligiga qaramay, hozirga qadar inshoot taʼmirtalab ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Buxoro shahridagi Turki Jandiy MFYga qarashli Namozgoh koʻchasida joylashgan.

## Meʼmorchiligi
Madrasa inshooti pishiq gʻishtdan 1 qavatli qilib qurilgan. 14 hujradan tashkil topgan.

## Manbalar

## Havolalar

## Adabiyotlar
*
Gʻaybullo Dilov

**G'aybullo Dilovich Dilov** (Buxoro viloyati, O'z SSR) - o'zbek davlat arbobi. 1998-yildan 2002-yil 31-maygacha Navoiy viloyati hokimi boʻlgan.

## Biografiyasi
1980-1996- yillarda Amu Buxoro kanal Qurilish tresti boshqaruvchisi
1996-1997- yillarda Shofirkon tuman hokimi
1997-1998- yillarda Buxoro viloyat hokimining 1-o'rinbosari Qishloq va suv xujaligi buyicha
1998 yil 11 noyabrdan Navoiy viloyati hokimi boʻlgan.
1996 yil Ozbekiston Respublikasida xizmat ko'rsatgan Irrigator
1997 yil DO'STLIK ordenlari bilan taqdirlangan
2002-yil 31-mayda O'zbekiston rahbari Islom Karimov viloyat hokimi vazifasidan ozod qilindi.

## Manbalar
Mirzo Hamdam madrasasi

**Mirzo Hamdam madrasasi** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar ayanchli ahvolda qolib ketgan.

## Tarixi
Madrasa 1897—1898-yillarda Buxoro amirligi poytaxtining Koʻkaldosh guzarida, oʻzbek hukmdori Abdulahadxon (1885–1910) hukmronligi davrida, Mirzo Hamdam ibn Mirzo Muhammad Aʼzim ismli shaxs mablagʻlari evaziga bunyod etilgan.

Bizgacha madrasaning vaqf hujjatlari yetib kelgan boʻlib, hujjat amir Abdulahadxon va qozi Mir Baxriddin ibn Sadriddin muhrlari bilan tasdiqlangan.

Sovetlar hukmronligi oʻrnatilganidan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2014-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash, restavratsiyalash, hududini obodonlashtirish ishlari rejalashtirilgan va bu ishlarni amalga oshirish maqsadida 120 million soʻm mablagʻ ajratilganligiga qaramay, hozirga qadar inshoot ayanchli ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Buxoro shahridagi Imom Buxoriy MFYga qarashli Roʻgʻangaron koʻchasida joylashgan.

## Meʼmorchiligi
Madrasa inshooti pishiq gʻishtdan 1 qavatli qilib qurilgan. 18 hujradan tashkil topgan.

## Manbalar

## Havolalar

## Adabiyotlar
*
Monique van Vooren

**Monique van Vooren** (; 1927-yil 25-mart — 2020-yil 25-yanvar) belgiyalik va amerikalik aktrisa va raqqosadir.

## Hayoti
Monique Belgiyaning Brussel shahrida tugʻilgan boʻlib, otasi — George Bronz (yoki Bronze), onasi — Louise van Vooren. Monique figurali uchish boʻyicha chempion boʻlgan hamda Belgiya goʻzallik qirolichasi unvoniga sazovor boʻlgan. U falsafa va tillarni, jumladan ingliz, italyan, fransuz, nemis, ispan, golland va yunon tillarida soʻzlashishni oʻrgangan. 1946-yilda u ilk marotaba AQShga tashrif buyuradi.

1950-yilda Monique Italiyada aktrisa sifatidagi karyerasini Gianina rolida Leonide Moggi tomonidan suratga olingan „Tomorrow Is Too Late“ kinodramasida boshlagan. U taniqli italiyalik rejissor Pyer Paolo Pasolinining „Dekameron“ filmida rol ijro etdi. Brodveyda van Vooren Jon Murray Andersonning „Almanax“ va „Oydagi odam“ filmlarida rol oʻynagan. 60-yillar oxiri-70-yillar boshlarida u Fransiya, Italiya va AQSh kabi mamlakatlarda suratga tushgan.

Monique van Vooren 2020-yil 28-yanvarda New Yorkda 92 yoshida vafot etdi.

## Filmografiyasi

## Manbalar

## Havolalar
*
Kerem Bursin

**Kerem Bursin** (tugʻ. 1987-yil 4-iyun; Istanbul, Turkiya) — „Quyoshni kutish“, „Sharaf masalasi“ va „ Mening eshigimni taqillat“ kabi loyihalardagi roli bilan tanilgan turkiyalik aktyor.

## Biografiyasi
Kerem Bursin 1987-yil 4-iyunda Turkiyaning Istanbul shahrida tugʻilgan. Uning oilasi tez-tez koʻchib yurgan va u turli mamlakatlarda, jumladan Shotlandiya, Indoneziya, BAA, Malayziya va AQShda yashagan. Uning ota-onasi Texasda (AQSh) yashaydi. Aktyor bolaligini eslaydi va intervyuda katta ishtiyoq bilan gapiradi. 1999-yilda, 12-yoshida, u oilasi bilan AQShga koʻchib oʻtdi. Oʻrta maktabni tugatgandan soʻng, u Bostonga koʻchib oʻtdi va u yerda Emerson kollejining marketing boʻlimiga oʻqishga kirdi, shuningdek oʻqish paytida aktyorlik saboqlarini oldi. U AQShda oʻtkazilgan oʻrta maktablar tanlovida teatrning eng yaxshi aktyori sifatida tanlangan. Aktyor boʻlishdan oldin u haydovchi boʻlib ishlagan. Kerem jozibali sharqona koʻrinishga ega boʻlib, bu unga oʻzini namuna sifatida anglashga imkon berdi. Ushbu aktyorning tarjimai holi shuni koʻrsatadiki, imkonsiz narsa yoʻq. Asosiysi, oʻz oʻrningizni topishdir.

Bursin ilgari Amerika televizion filmlarida, jumladan, Sharktopusda 2010-yilda suratga tushgan. 2013-yil 9-sentyabrda u Line uchun eʼlonda paydo boʻldi. U „Quyoshni kutish“ teleserialidagi Kerem Sayer rolidan keyin katta mashhurlikka erishdi. 2016-yilda u sobiq sevgilisi Serenay Sarikaya bilan birga Movi Jeans brendining yuzi boʻlgan. Bursin Gollivud-Turkiya mahsulotlarini kuzatib boradi va aktyorlikda ingliz va turk tillaridan foydalanishni afzal koʻradi. Altan Denmez Bursinni oʻzining navbatdagi „Faxriy modda“ serialidagi bosh rolga taklif qildi. Bursin tomonidan ijro etilgan Yigit Qilich beparvo va makkor, muttaham va xudbin boʻlib chiqdi. Keyin Keremning ijodiy faoliyatida tanaffus boʻldi. U 2017-yilda aktyorlikka qaytdi — Chagra Vil Lostuvala va Ender Mixlarning „Bu shahar sizni taʼqib qiladi“ koʻp qismli dramasida. 2020-yilda Bursin Xande Erchel bilan birga „Mening eshigimni taqillat“ teleserialidagi bosh rolga taklif qilindi.

## Manbalar
Abduhakim Hojiboyev

**Abduhakim Moʻminovich Hojiboyev** (1951-yil 2-noyabr, Zangiota tumani, Oʻzbekiston SSR, SSSR) — oʻzbekistonlik shifokor, olim va davlat arbobi, tibbiyot fanlari doktori. Oʻzbekiston kasaba uyushmalari federatsiyasi raisining oʻrinbosari, (2021-yildan), Oʻzbekiston sogʻliqni saqlash vaziri (2020-2021).

## Biografiyasi

1951-yil 2-noyabrda Toshkent viloyatining Zangiota tumanida tugʻilgan. Millati — oʻzbek.

1974-yilda — Toshkent davlat tibbiyot institutini tamomlagan.

1974-1975- yillarda — 1-sonli Respublika klinik kasalxonasida stajyor boʻlib faoliyat yuritgan.

1975-1990 yillarda — Butunittifoq Klinik va eksperimental jarrohlik ilmiy-tadqiqot institutining Toshkent filialida kichik ilmiy xodim, tadqiqotchi keyinchalik katta ilmiy xodim lavozimlarida ishlagan.

1981-yilda — nomzodlik dissertatsiyasini himoya qildi va tibbiyot fanlari nomzodi ilmiy darajasiga ega boʻlgan.

1990-1999-yillarda — dastlab bosh ilmiy xodim, keyinchalik akademik V. Vohidov nomidagi jarrohlik ilmiy markazi (hozirgi V. Vohidov nomidagi Respublika ixtisoslashtirilgan jarrohlik ilmiy-amaliy tibbiyot markazi) boʻlim mudiri boʻlib ishlagan.

1999-2000 — Respublika shoshilinch tibbiy yordam ilmiy markazi bosh direktorning ilmiy tadqiqotlar va kadrlar tayyorlash boʻyicha oʻrinbosari.

2000-2003 — Respublika shoshilinch tibbiy yordam ilmiy markazi boshqaruvchisi.

2003-2007 — Oʻzbekiston sogʻliqni saqlash vazirining birinchi oʻrinbosari.

2007-2016 — Respublika shoshilinch tibbiy yordam ilmiy markazi bosh direktori.

2016-2017 — Oʻzbekiston sogʻliqni saqlash vazirining birinchi oʻrinbosari.

2017-2020 - Oʻzbekiston sogʻliqni saqlash vazirining oʻrinbosari.

2020-2020 — Oʻzbekiston Respublikasi sogʻliqni saqlash vazirining birinchi oʻrinbosari.

2020-yil 3-noyabrdan 2021-yil 11-noyabrgacha — Oʻzbekiston sogʻliqni saqlash vaziri.

2021-yildan — Oʻzbekiston kasaba uyushmalari federatsiyasi raisining oʻrinbosari.
## Manbalar
Timur Ishmetov

**Timur Amindjanovich Ishmetov** (1979-yil 10-noyabr, Toshkent, Oʻzbekiston SSR, SSSR) — Oʻzbekiston moliyachisi va davlat arbobi, Oʻzbekiston respublikasi Markaziy Banki raisi, 2022-yil 30-dekabrdan buyon Prezidentning iqtisodiyot sohalarini rivojlantirish, investitsiya va tashqi savdo siyosatini amalga oshirish masalalari bo‘yicha maslahatchisining birinchi o‘rinbosari lavozimida faoliyat yuritib kelmoqda.

## Hayoti
Timur Ishmetov 10-noyabr 1979-yil Toshkent shahrida tugʻilgan. Millati — oʻzbek. Otasi — Ishmetov Aminjon Jabborovich, Oʻzbekiston Respublikasi Oliy sudi raisining birinchi oʻrinbosari boʻlgan.
### Taʼlimi
* 2000-yilda Toshkent moliya institutining Moliya va kredit fakultetini tamomlagan. 
* 2005-yilda Buyuk Britaniyaning Birmingem universitetining Xalqaro pul va bank sohasida magistr darajasini tamomlagan. 
* 2008-yilda Toshkent davlat yuridik institutini yurisprudensiya fakultetini tamomlagan.

### Mehnat faoliyati
2000—2001-yillarda Markaziy bankning valyuta operatsiyalari maxsus boʻlimining yetakchi iqtisodchisi, 2001—2004-yillarda Oʻzbekiston Markaziy banki valyuta ayirboshlash va tashqi aloqalar boʻlimi boshligʻi, 2004—2009-yillarda Markaziy bankning Xalqaro zaxiralarni boshqarish boʻlimi boshligʻi, 2009—2010-yillarda Markaziy bankning Ichki bozor operatsiyalari departamenti direktori, 2010—2017-yillarda Markaziy bankning valyutani tartibga solish va nazorat qilish departamenti direktori, 2017-yilda qisqa muddat Davlat investitsiya qoʻmitasi raisining birinchi oʻrinbosari, 2017—2019-yillarda Oʻzbekiston Respublikasi Markaziy banki raisining birinchi oʻrinbosari, 2019—2020-yillarda Oʻzbekiston Respublikasi moliya vazirining birinchi oʻrinbosari kabi vazifalarda faoliyat olib borgan.

2020—2022-yillarda — Oʻzbekiston Respublikasi moliya vaziri. 

2022—2024-yillarda — Prezidentning iqtisodiyot sohalarini rivojlantirish, investitsiya va tashqi savdo siyosatini amalga oshirish masalalari bo‘yicha maslahatchisining birinchi o‘rinbosari. 

2024-yil 11- dekabrdan Oʻzbekiston Respublikasi Markaziy banki raisi.

## Mukofotlari

* „Mehnat shuhrati“ ordeni (2025)

## Internetdagi chiqishlari

Timur Ishmetov „Ochiq byudjet“ loyihasining tashabbuskori va qoʻllab quvvatlovchilaridan hisoblanadi.

Timur Ishmetov oʻz fikrlari va chiqishlari bilan muntazam OAV va ijtimoiy tarmoq foydalanuvchilari nazariga tushib turadi. Jumladan, 2021-yilda maktablardagi „oʻlik jonlar“ haqidagi chiqishlari muhokamalarga sabab boʻlgan edi Shuningdek, UZASBO dasturi takomillashtirilishi haqida ham maʼlum qilgan.

2022-yilda parlamentdagi chiqishi chogʻida parlament deputati Gulbahor Saidgʻaniyeva fuqarolarning „Tashabbusli byudjet“ loyihasiga ovoz berishlarini cheklash taklifini bildirganda, Timur Ishmetovning „Nima haqqingiz bor mening ovozimni cheklashga?“, degan munosabati muhokamalar keltirib chiqargan.

## Manbalar
Nozim Husanov

**Nozim Bahtiyorovich Husanov** (1976-yil, 19-sentabr; Zangiota tumani, Toshkent viloyati, Oʻzbekiston SSR, SSSR) – oʻzbekistonlik davlat arbobi, 2019—2022-yillarda Oʻzbekiston Respublikasi Bandlik va mehnat munosabatlari vaziri. 2023-yil boshidan 2023-yil 11-aprelga qadar Kambagʻallikni qisqartirish va mehnat vaziri oʻrinbosari.

## Biografiyasi
Nozim Husanov 1976-yil Toshkent viloyatining Zangiota tumanida tugʻilgan. Millati – oʻzbek. Maʼlumoti – oliy.

### Taʼlim
1997-yilda – Toshkent avtomobil yoʻllar institutini, 2002-yilda – Toshkent moliya institutini tamomlagan, 2007-yilda – Oʻzbekiston Prezidenti huzuridagi Davlat va jamiyat qurilishi akademiyasini tamomlagan.

### Mehnat faoliyati
Mehnat faoliyatini 1997-yilda „Saʼdilla“ jamoa korxonasi buxgalteri sifatida boshlagan, soʻngra bosh buxgalteri lavozimiga tayinlanadi. 1998-yildan „Tadbirkorbank“ aksiyadorlik tijorat banki Toshkent viloyati boshqarmasi mutaxassisi lavozimiga tayinlanadi. 1999-yildan banknkng Toshkent viloyati Keles boʻlimi bosh mutaxassisi, soʻngra boshqaruvchi oʻrinbosari, 2002-yildan boshlab esa boshqarmasi boshligʻi oʻrinbosari, bank amaliyot boshqarmasi boshligʻi lavozimlarida faoliyat yuritdi. 2004-yildan Toshkent shahar Markaziy bank bosh boshqarmasi emissiya-kassa amaliyoti boshqarmasi boshligʻi, Toshkent shahar bosh boshqarmasi boshligʻining birinchi oʻrinbosari sifatida ishladi. 2005-yili Oʻzbekiston Respublikasi Markaziy banki emissiya-kassa operasiyalari departamenti direktori oʻrinbosari lavozimiga tayinlandi. 2010-yilda Toshkent viloyati Markaziy banki bosh boshqarmasi boshligʻi lavozimiga tayinlanadi. 2011-yilda – Oʻzbekiston Markaziy banki raisining oʻrinbosari boʻlib ishlaydi. 2013-yildan esa Oʻzbekiston milliy banki boshqaruvi raisining birinchi oʻrinbosari lavozimiga tayinlanadi. 2014—2016-yillarda „Mikrokreditbank“ boshqaruv raisi boʻlib ishlagan.
2016-yilda Toshkent shahar hokimiligiga õtib, u yerda hokimining iqtisodiy va ijtimoiy rivojlantirish, xizmatlar sohasi va tadbirkorlik masalalari boʻyicha oʻrinbosari, 2017-yilda hokimining iqtisodiyot va tadbirkorlik masalalari boʻyicha birinchi oʻrinbosari lavozimlarida ishlaydi. 2018-yilda Toshkent shahrining Sergeli tumani hokimi etib tayinlandi.
2019-yil 12-sentyabrda Oʻzbekiston Respublikasi Bandlik va mehnat munosabatlari vaziri lavozimiga tayinlandi.

### Mukofotlari
2019-yilda Oʻzbekiston Respublikasi Prezidenti Shavkat Mirziyoyevning farmoni bilan "Sodiq xizmatlari uchun" medali bilan taqdirlandi.

## Xorijiy mamlakatlarga tashriflar
Nozim Husanov 2021-yilda Rossiya Federatsiyasiga tashrif buyurib, Moskva shahrida Rossiya mehnat va ijtimoiy himoya vaziri Anton Kotyakov bilan uchrashuv oʻtkazgan. Uchrashuvda Oʻzbekistonlik migrantlarni ishga yollash tartibini soddalashtirish masalalari muhokama qilingan.

## Manbalar
Agrippina Shin

**Agrepina Vasilyevna Shin** (1958-yil 29-dekabr, Sirdaryo viloyati) — oʻzbekistonlik davlat arbobi. 2017-yil 19-oktyabrdan boshlab Oʻzbekiston Respublikasi Maktabgacha taʼlim vaziri. 2022-yil 30-dekabr Oʻzbekiston respublikasi prezidenti Shavkat Mirziyoev Maʼmuriy islohotlar toʻgʻrisidagi farmonni bilan Oʻzbekiston respublikasi maktabgacha va maktab taʼlimi vazirining birinchi oʻrinbosari lavozimiga tayinlandi https://t.me/pressuzb/1667

## Biografiyasi
### Taʼlim
1980-yilda Toshkent elektrotexnika aloqa institutini (hozirgi Toshkent axborot texnologiyalari universiteti) tamomlagan.
1980-1986 — Toshkent elektrotexnika aloqa instituti ilmiy-tadqiqot laboratoriya katta muhandisi, 1987—1993-yillarda Toshkent shahridagi 4-hunar texnika bilim yurtining ishlab chiqarish taʼlimi ustasi, 1993—2001-yillarda Toshkent shahridagi 4-hunar texnika bilim yurtining oʻquv-ishlab chiqarish ishlari boʻyicha direktor oʻrinbosari, 2001—2017-yillarda Toshkent axborot texnologiyalari kasb-hunar kolleji direktori vazifalarida ishlagan.
2017-yildan Oʻzbekiston Respublikasi Maktabgacha taʼlim vaziri lavozimida faoliyat yuritmoqda.
Shuningdek, 2015-2019 — Oʻzbekiston Respublikasi Oliy Majlisi Senatining aʼzosi.

2022-yil 30-dekabrdan Oʻzbekiston respublikasi maktabgacha va maktab taʼlimi vazirining birinchi oʻrinbosari.

## Matbuot eʼtibori
Agrippina Shinning 2022-yil 19-avgust kuni OAV xodimining „Maktabgacha taʼlim vaziri Agreppina Shin ayollar eng kam maosh oladigan tarmoq vaziri sifatida Oʻzbekistondagi gender tengligiga qanday baho beradi?“ savolini eʼtiborsiz qoldirishi internetda keng muhokamalarga sabab boʻldi.

## Mukofotlari
Agrippina Shin 2020-yilda Janubiy Koreyaning „Diplomatik xizmatlari uchun“ ordeni bilan taqdirlangan.

## Manbalar
Qozogʻiston — Turkiya munosabatlari

**Qozogʻiston — Turkiya munosabatlari** — Qozogʻiston va Turkiya oʻrtasidagi ikki tomonlama munosabatlar. Qozogʻiston 1991-yil 16-dekabrda mustaqillik deklaratsiyasini qabul qilgan onda Turkiya birinchi boʻlib Qozogʻistonning mustaqilligini tan oldi. Ikki mamlakat oʻrtasida diplomatik aloqalar 1992-yil 2-martda oʻrnatildi. Ushbu aloqalar xalqaro miqyosda hamda savdo va strategik ishlarda ijobiy rivojlanmoqda. Qozogʻistonning Anqarada elchixonasi va Istanbulda bosh konsulligi mavjud. Olmaotada Turkiyaning elchixonasi va Nur-Sultonda bosh konsulligi bor.
## Tarix

Ikki millat oʻrtasidagi munosabatlar chuqur ildizlarga ega, chunki birinchi marta rasmiy diplomatik aloqalarni 1713-yilda Qozoq xonligi va Usmonlilar imperiyasi oʻrtasida boshlangan. Ammo keyingi asrlarda ruslarning bosqini ortidan aloqalar uzulgan. 1991-yil mart oyida Qozogʻistonning oʻsha davrdagi Qozogʻiston Sovet Sotsialistik Respublikasi Prezidenti Nursulton Nazarboyevning taklifiga binoan Turkiya Prezidenti Turgut Özalning rasmiy tashrifi amalga oshirildi. Ushbu tashrif Qozogʻistonga xorijiy davlat rahbarining ilk tashrifi edi. Ushbu tashrif davomida Turkiya va Qozogʻiston siyosiy, savdo-iqtisodiy, ilmiy-texnik, ekologik, madaniy, ijtimoiy, aloqa va boshqa sohalarda hamkorlik toʻgʻrisida bitim imzoladilar.

## Iqtisodiy munosabatlar
Qozogʻistonga kirib keladigan 50 milyard dollarlik investitsiyaning 2 milyardi Turkiya tomonidan amalga oshiriladi. Turkiya Qozogʻiston umumiy savdo hajmining 1,2 foizini tashkil etadi va Qozogʻistonning qurilish va toʻqimachilik sanoatida faol ishtirok etadi. 2005-yilda mamlakatlar oʻrtasidagi tovar ayirboshlash hajmi 556,8 million AQSh dollarini tashkil etdi va 2004-yildagi 500 million dollardan 13,8 foizga oʻsdi va 2006-yilda bir milliard AQSh dollarigacha boʻlgan savdo aylanmasi hajmiga koʻtarilishi rejalangan edi. Turkiya Qozogʻistonning energetika va telekommunikatsiya sohalariga sarmoyalarni kengaytirishga kuch sarflamoqda. Qozogʻiston qurilish ishlariga turkiyalik ishchilarni yollash uchun kvotalarni oshirdi. Qozogʻiston Turkiya bilan birga Qora dengizda neftni qayta ishlash zavodi qurishni rejalamoqda.
## Diplomatika

;Qozogʻiston
*Anqara (Elchixona)
*Istanbul (Bosh konsullik) 
*Antalya (Konsullik) 
;Turkiya
*Nur-Sulton (Elchixona)
*Almati (Bosh konsullik) 
*Aqtau (Bosh konsullik) 

## Manbalar
Shavkat Abdurazzoqov

**Shavkatjon Shokirdjanovich Abdurazakov** (1976-yil, Namangan, Oʻzbekiston SSR, — oʻzbek davlat arbobi. 2015—2017-yillarda Namangan tumani hokimi, 2017-yil iyulidan Namangan shahar hokimi boʻlgan. 2020-yil 5-martdan 25-sentyabrgacha Ekologiya va atrof-muhitni muhofaza qilish davlat qoʻmitasini boshqargan. 2020-yil 25-dekabrdan Namangan viloyat hokimi vazifasini bajaruvchi etib tasdiqlandi. 2021-yil 19-fevraldan Namangan viloyat hokimi etib tayinlandi.

## Biografiyasi
Shavkat Abdurazakov 1976-yilda Namanganda tugʻilgan. 1998-yilda Namangan muhandislik-qurilish institutini, 2006-yilda esa Davlat va jamiyat qurilishi akademiyasini tamomlagan.

2015-yildan 2017-yilgacha Namangan tumani hokimi, 2017-yil iyuldan esa Namangan shahar hokimi va Vazirlar Mahkamasining qishloq va suv xoʻjaligi, qishloq xoʻjaligi mahsulotlarini qayta ishlash va isteʼmol tovarlari boʻyicha axborot-tahlil boʻlimi boshligʻi boʻlib ishlagan.

2020-yil mart oyida Ekologiya va atrof-muhitni muhofaza qilish davlat qoʻmitasini boshqargan.

2020-yil 25-sentabrdan Namangan viloyati hokimi vazifasini bajaruvchi etib tasdiqlandi. Hokimlikka tayinlangach, sobiq hokim Xayrullo Bozorov tomonidan boshlangan „Namangan city“ qurilish loyihasini bekor qildi

## Internetdagi mashhurlik
Shavkat Abdurazakov OAVga bergan intervyularidagi fikrlari tufayli jamoatchilik nazariga tushib turadi. Jumladan, 2021-yil aprel oyida „Internetdagi negativ fikrlar bekorchilikdan kelib chiqishi“ni aytgan boʻlsa, hokimliklarning avtomashinalar xarid qilishi haqidagi tanqidlarga mashinalar chetdan keladigan mehmonlar uchun kerakligini aytib, tanqidlarga javob bergan edi. Shuningdek, Sh. Abdurazakov 2021-iyul oyida ijtimoiy tarmoqlarni bir oyga yopib, hammani kitob oʻqitish kerakligi haqidagi fikri tufayli ham ijtimoiy tarmoq foydalanuvchilari nazariga tushgan edi.

## Manbalar
Xayrullo Bozorov

**Xayrullo Hayitbaevich Bozorov** (1976-yilda tugʻilgan, Chortoq tumani, Namangan viloyati, Oʻzbekiston SSR, SSSR) – oʻzbek iqtisodchisi va davlat arbobi, 2015-yildan 2020-yilgacha Namangan viloyati hokimi. 2020-yil 25-sentyabrdan boshlab Fargʻona viloyati hokimi. II, III, IV chaqiriq Oʻzbekiston Respublikasi Oliy Majlisi Senatining aʼzosi. OʻzLiDeP aʼzosi.2023 yilda Mudofaa vaziring buyrug'i bilan Polkovnik harbiy unvoni berilgan

## Biografiyasi
Xayrullo Bozorov 1976-yil 16-yanvarda Namangan viloyati Chortoq tumanida tugʻilgan.

### Taʼlim
Xayrullo Bozorov boshlangʻich taʼlimni Namangan viloyati Chortoq tumanidagi 9-umumtaʼlim maktabida olgan. 1997-yilda Namangan sanoat-texnologıya institutini (hozirgi Namangan muhandislik-qurilish instituti) iqtisodchi-menejer mutaxassisligi boʻyicha tamomlagan.

### Mehnat faoliyati
1995-2005-yillarda Namangan shahar davlat soliq inspektsiyasida bosh inspektor, boʻlimi boshligʻi, inspektsiya boshligʻi boʻlgan. 2005-2007-yillarda Namangan viloyati hokimligining Axborot-tahlil guruhi bosh mutaxassisi, guruh rahbari vazlfalarida ishlagan. 2007-2008-yillarda Namangan viloyati hokimining iqtisodiyot va ijtimoiy rivojlantirish masalalari boʻyicha oʻrinbosari lavozimida faoliyat olib borgan. 2008-yildan 2009-yilgacha Namangan viloyati Uchqoʻrgʻon tumani hokimi boʻlgan. 2009-yildan 2014-yilgacha Namangan viloyati Chust tumani hokimi boʻlgan. 2014-2015 yillarda Namangan viloyati Mingbuloq tumani hokimi lavozimini egallagan.

2015-yilda Namangan viloyati hokimi etib tayinlandi. 2020-yil 25-sentyabrdan Fargʻona viloyati hokimi.

2010-yilda Oʻzbekiston Respublikasi Oliy Majlisi Senatiga, 2015-yilda esa yana Oʻzbekiston Respublikasi Oliy Majlisi Senatiga saylangan. 2020-yilda yana Oʻzbekiston Respublikasi Oliy Majlisi Senatiga saylandi. Senatning Axborot siyosati va davlat organlarida ochiqlikni taʼminlash masalalari qoʻmitasi aʼzosi.

## Mukofotlar
2010-yil 25-avgustda Oʻzbekiston Prezidentining Farmoni bilan "Doʻstlik" ordeni bilan mukofotlangan.

2020-yil 28- avgustda Oʻzbekiston Prezidentining Farmoni bilan "Oʻzbekiston Respublikasida xizmat koʻrsatgan iqtisodchi" faxriy unvoni bilan taqdirlangan.

2020-yil dekabrda Oʻzbekiston Respublikasi Madaniyat vazirligi tomonidan madaniyat va sanʼat sohasini rivojlantirishga qoʻshgan hissasi uchun „Madaniyat va sanʼat fidokori“ koʻkrak nishoni topshirilgan.

Mamlakatimizda futbolni rivojlantirish va uni ommaviyligini oshirish yoʻlidagi xizmatlari uchun 2021-yilda Oʻzbekiston futbol assotsiatsiyasining yil laureatlarini taqdirlashga qaratilgan „UZ Football Awards“ marosimida „Futbol rivoji uchun“ sovrini bilan taqdirlangan.

2024-yil dekabr oyida O‘zbekiston va Qirg‘iziston xalqlari oʻrtasidagi doʻstona aloqalarni rivojlantirishga qoʻshgan hissasi hamda savdo va iqtisodiy masalalarida qilgan xizmatlari uchun Qirg‘iz Respublikasining Dank ordeni bilan taqdirlangan.

## Manbalar
Kunjak madrasasi

**Kunjak madrasasi (Hammomi kunjak madrasasi; Hoji Yoʻldosh madrasasi; Yoʻldoshboy madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 1 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

## Tarixi
Madrasa XX asring boshida Buxoro amirligi poytaxtining Hammomi kunjak guzarida, oʻzbek hukmdori Abdulahadxon (1885–1910) hukmronligi davrida, Hoji Yoʻldosh ibn Soliboy ismli shaxs mablagʻlari evaziga Hammomi kunjak masjidi yonida bunyod etilgan. Shu sababdan ham bu oʻquv dargohi Hoji Yoʻldosh yoki Yoʻldoshboy madrasasi nomlari bilan ham yuritiladi.

Bizgacha madrasaning vaqf hujjatlari yetib kelgan boʻlib, hujjat qozi Mir Baxriddin ibn Sadriddin muhri bilan tasdiqlangan.

Sovetlar hukmronligi oʻrnatilganidan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2014-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash, restavratsiyalash, zamonaviy foydalanishga moslashtirish ishlari rejalashtirildi va bu ishlarni amalga oshirish maqsadida 5 million soʻm mablagʻ ajratilgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

2020-yil maʼlumotlariga koʻra, Kunjak madrasasining butligini saqlash, uning holatini yaxshilash, restavratsiya qilish hamda sayyohlar uchun jozibador obyektga aylantirish boʻyicha investor tomonidan loyiha taqdim etilgan. Madrasaning negizida turistik xizmat koʻrsatish obʼekti tashkil etish boʻyicha dastlabki loyiha tayyorlanib, Oʻzbekiston Madaniy meros departamenti huzuridagi ilmiy-ekspert Kengashiga taqdim etilgan.

Buxoro shahridagi Imom Buxoriy MFYga qarashli Amiriy koʻchasida joylashgan.

## Meʼmorchiligi
Madrasa inshooti pishiq gʻishtdan 1 qavatli qilib qurilgan. 7 hujradan tashkil topgan (ilgari 10-12 hujrasi boʻlgan).

## Manbalar

## Havolalar

## Adabiyotlar
*
Abduqahhor Toʻxtayev

**Abduqahhor Hasanovich Toʻxtayev** (1956-yil, Toshkent, Oʻzbekiston SSR, SSSR) — oʻzbek davlat arbobi, Oʻzbekiston Bosh vaziri oʻrinbosari, Qurilish vaziri, Jizzax, Toshkent shaharlarida va Shayxontohur, Olmazor tumanlarida hokim lavozimlarida ishlagan. 2019-yildan Shayxontohur tumani hokimi.

## Biografiyasi
* 1956-yilda Toshkentda tavallud topgan.
* 1978-yilda Toshkent davlat texnika universitetini pedagog-muhandis, quruvchi-tashkilotchi mutaxassisligi boʻyicha tamomlagan.
* 1978-1996 — Toshkent shahri qurilish boshqarmalarida turli lavozimlarda ishlagan.
* 1996-1999 — Shayxontohur tumani hokimi.
* 1999-2005 — Toshkent shahri hokimi oʻrinbosari.
* 2005-2011 — Toshkent shahri hokimi.
* 2011-2013 — nafaqada.
* 2013-2016 — „OʻZLITINEFTGAZ“ AJ raisi oʻrinbosari.
* 2016-2017 — Jizzax shahar hokimi.
* 2017-2018 — Olmazor tumani hokimi.
* 2018-2019 — Qurilish vaziri.
* 2019-yil 11-maydan — Toshkent shahri Shayxontohur tumani hokimi.

## Mukofotlar
2007-yil avgustda ISESCOning Taʼlim, fan va madaniyat boʻyicha medali bilan taqdirlandi.

## Manbalar
Shuhratbek Abdurahmonov

**Shuhratbek Qoʻshoqboyevich Abdurahmonov** (1969-yil, Izboskan tumani, Andijon viloyati, Oʻzbekiston SSR, SSSR) – Oʻzbekiston Respublikasi davlat arbobi, 2013-yil 26-apreldan Andijon viloyati hokimi .

## Biografiyasi
Shuhrat Abdurahmonov 1969-yilda Andijon viloyati, Izboskan tumanida tugʻilgan. 1992-yilda Andijon paxtachilik institutini (hozirgi Andijon qishloq xoʻjaligi va agrotexnologiyalar instituti) agronom mutaxassisligi boʻyicha tugatgan.
### Mehnat faoliyati
1992-yilda „Madaniyat“ agrofirmasi 5-boʻlimi agronom-entomologi boshligʻi. „Navbahor“ kompaniyasining paxtachilik brigadasi boshligʻi boʻlib ishlagan. 1994-yilda „Madaniyat“ agrofirmasining bosh agronomi, 1999-yilda qishloq va suv xoʻjaligi boshqarmasi boshligʻining oʻrinbosari boʻldi.
2000-yilda – „Navbahor“ jamiyatining raisi, 2001-yilda Andijon viloyati Paxtaobod tumani hokimining birinchi oʻrinbosari, qishloq va suv xoʻjaligi boʻlimi boshligʻi, 2004-yilda Andijon viloyati Paxtaobod tumani hokimi, 2011-yildan Andijon viloyati hokimining oʻrinbosari, viloyat qishloq va suv xoʻjaligi boshqarmasi boshligʻi, 2013-yil 26-apreldan – hozirgi vaqtga qadar Andijon viloyati hokimi. Ayni paytda Oʻzbekiston Respublikasi Oliy Majlisi Senati aʼzosi va Andijon viloyat Kengashi deputati.

## Mukofotlari
Shuhrat Abdurahmonov 2010-yilda „Shuhrat“ medali bilan taqdirlangan

2020-yilda „Uy-joy kommunal xizmat koʻrsatish aʼlochisi“ koʻkrak nishoni bilan taqdirlangan

2019-yil „Mehnat shuhrati“ va 2024-yilda „Fidokorona xizmatlari uchun“ ordeni bilan taqdirlangan 

## Oilasi
Oilali. 3 nafar farzandi bor

## Manbalar